Barbara Aiello

Barbara Aiello (Pittsburgh, 1947ko azaroaren 6a) italo-estatubatuar errabinoa da, Italiako lehen emakume errabino izateagatik ezaguna, baita Italiako lehen errabino ez-ortodoxo ere. 

 Bizitza 
Italiar judu jatorriko familia batean jaio zen Pittsburghen (Pennsylvania). Nerabezaroan bere arbaso juduei buruz ikasi zuen. 1975ean, 28 urte zituela, Calabria bisitatu zuen lehen aldiz. Rabbinical Seminary Internationalen ikasi zuen, eta 51 urte zituela errabino ordenatu zuten. 

2005ean Siziliako lehen seder antolatu zuen 1492tik, juduak kanporatu zituztenetik. 2006an Calabriako Kultur Zentro Judua sortu zuen Lamezia Termen, eta 2007an Ner Tamid del Sud, Сalabrian jardun dagoen lehen sinagoga azken 500 urtetan. 

Horrez gain, Kids on the Block txotxongilo taldea sortu zuen 1977an. Ahalegin aitzindaria izan zen desgaitasuna duten haurrak eskola-sisteman eta gizartean sartzen eta haienganako jarrera positiboak garatzen laguntzeko. 

 Erreferentziak 

 Kanpo estekak 

Kategoria:Italo-estatubatuarrak
Kategoria:Pittsburgheko jendea
Kategoria:Estatubatuar juduak
Kategoria:Italiako juduak
Kategoria:Emakume errabinoak